Dariganga
Dariganga (mong. Дарьганга) – vulkaninė sritis Mongolijos rytuose (Siuchbataro aimake) ir šiaurės Kinijoje. Tai 1300–1400 m aukščio plynaukštė, sudaryta iš bazaltinės lavos laukų, didelių smėlynų plotų, apie 200 užgesusių ugnikalnių kūgių. Aukščiausia vieta – 1778 m aukščio, geriausiai išlikęs Dzoltonchanulo ugnikalnio kūgis. Būdinga pusdykumių ir dykumų augalija, gausu takyrų, druskožemių, smulkių ežerų. Plynaukštę vagoja sausvagės, kyla skliautagūbriai, kalvynai. Darigangos srityje gyvena atskira mongolų potautė – darigangai.